b"\n_START_ARTICLE_\nA Knight's Tale\n_START_SECTION_\nHandling\n_START_PARAGRAPH_\nFilmen foreg\xc3\xa5r i Europa i 1370'erne, og handler om den unge William Thatcher, spillet af Heath Ledger, der er v\xc3\xa6bner for ridderen Sir Ector. Efter Ectors d\xc3\xb8d begynder han at deltage i ridderturneringer, sk\xc3\xb8nt denne sport kun er tilladt for adelige. Han st\xc3\xb8der p\xc3\xa5 den fattige unge forfatter Geoffrey Chaucer, der til geng\xc3\xa6ld for t\xc3\xb8j og mad tilbyder William at forfalske et dokument, s\xc3\xa5 han kan give sig ud for at v\xc3\xa6re adelig. Herefter g\xc3\xa5r William i tr\xc3\xa6ningslejr med sine to kumpaner Wat og Roland (Alan Tudyk og Mark Addy), s\xc3\xa5 han kan g\xc3\xb8re lykke i verdens st\xc3\xb8rste ridderturnering. Det lykkedes ham at tr\xc3\xa6ne sig op til at kunne besejre sine modstandere og sammen med sine f\xc3\xb8lgesvende og Chaucer, der er en veltalende herold, rejser han rundt i Europa under pseudonymet Sir Ulrich von Liechtenstein. I l\xc3\xb8bet af kampene forelsker han sig i den unge adelsdame Jocelyn (Shannyn Sossamon) og udvikler et gnistrende fjendskab med Count Adhemar of Anjou (Rufus Sewell)."